ઇઝરાયલમાં ચીનના રાજદૂતનું મૃત્યુ, ઘરમાંથી મૃતદેહ મળ્યો\nઇઝરાયલી મીડિયાના રિપોર્ટ અનુસાર 58 વર્ષના ડુ વેઈનો મૃતદેહ તેમના બિસ્તર પર મળી આવ્યો. તેમના મૃત્યુનું કારણ હજુ સુધી જાણી શકાયું નથી. 

આ જ ફેબ્રુઆરી માસમાં તેમની નિમણૂક ઇઝરાયલમાં ચીનના રાજદૂત તરીકે કરવામાં આવી હતી. આ પહેલાં તેઓ યુક્રેનમાં ચીનના રાજદૂત હતા.  

તેમનો એક પુત્ર છે અને માનવામાં આવે છે કે તેમનો પરિવાર ઇઝરાયલમાં નથી. 

તેઓ રાજધાની તેલ અવીવના ઉપનગર હર્ઝિલિયામાં રહેતા હતા. 

લૉકડાઉન વચ્ચે રાજકોટમાં મજૂરો રસ્તા પર ઊતર્યા, ચક્કાજામ કર્યો

લૉકડાઉનની સ્થિતિ વચ્ચે વતન પરત જવા દેવાની માગ સાથે રાજકોટના શાપરમાં હજારોની સંખ્યામાં કામદારો રસ્તા પર ઊતર્યા છે.

વેરાવળ-શાપર હાઈવે પર મજૂરો એકઠા થયા હતા, ચક્કાજામ કર્યો હતો અને સ્થાનિક મીડિયાના અહેવાલો પ્રમાણે એકઠા થયેલા લોકોએ પોલીસ પર પણ હુમલો કર્યો હતો.

એ જ રીતે અમદાવાદના હાટકેશ્વર સર્કલ પાસે પણ કામદારોની લાંબી લાઇન લાગેલી જોવા મળી છે.

ઉલ્લેખનીય છે કે આ અગાઉ સુરતમાં અનેક વખત પ્રવાસી મજૂરો મોટી સંખ્યામાં રસ્તા પર આવી ગયા હતા. સુરતમાં પણ આગચંપી અને તોડફોડની ઘટનાઓ ઘટી હતી. 

લૉકડાઉનમાં કામ બંધ થઈ જતાં દેશભરમાં પ્રવાસી મજૂરોએ પગપાળા હિજરત કરવી પડી હતી.

એ બાદ સરકાર દ્વારા શ્રમિક એક્સપ્રેસ ટ્રેનો પણ શરૂ કરવામાં આવી હતી. જોકે મજૂરો પાસેથી ટિકિટની રકમ વસૂલવાને લઈને સરકાર પર આક્ષેપો થયા હતા.

શ્રમિક એક્સપ્રેસ શરૂ થઈ એ પછી પણ કામદારોની પગપાળા હિજરત ચાલું જ રહી હતી.

અમેરિકામાં મોતનો આંકડો 88 હજારની નજીક

દુનિયાભરમાં કોરોના વાઇરસના સંક્રમણના કેસ વધી રહ્યા છે. 

જૉન્સ હૉપકિન્સ યુનિવર્સિટીના આંકડા પ્રમાણે દુનિયાભરમાં સંક્રમણના કુલ 45,96,304 કેસ નોંધાયા છે.

આ સંક્રમણને લીધે દુનિયાભરમાં 3,09,685 લોકોનાં મોત થયાં છે.

આ યાદીમાં પ્રથમ ક્રમે અમેરિકા છે. અત્યાર સુધીમા અમેરિકામાં 87,991 લોકોનાં મોત થયાં છે 

સુરતથી મજૂરોની હિજરત

પ્રતીકાત્મક તસવીર

કેન્દ્ર અને રાજ્ય સરકારોના તમામ દાવા છતાં પ્રવાસી મજૂરો દ્વારા કરાતી પગપાળા હિજરતનો ઘટનાક્રમ હવે રોકાઈ નથી રહ્યો. સાધનોના અભાવ વચ્ચે પ્રવાસી મજૂર ચાલતા જ વતનની વાટે નીકળી પડે છે.

બિહારના સીતામઢી જિલ્લાના પ્રવાસી મજૂર ગુજરાતના સુરતથી પગપાળા જ વતન જવા નીકળી પડ્યા છે.

સમાચાર એજન્સી એએનઆઈ સાથેની વાતચીતમાં એક મજૂરે કહ્યું કે "હું બિહારના સીતામઢીથી છું. અમારી પાસે કશું જ નથી અને એટલે જ અમે નક્કી કર્યું છે કે હું મારા ગામ ચાલ્યો જાઉં. કમસેકમ...\n\ntl;dr:
ઇઝરાયલમાં ચીનના રાજદૂત ડુ વેઈનું મૃત્યુ રાજધાની તેલ અવીવસ્થિત તેમના ઘરે થઈ ગયું.